L'antropologia politica a s'é sviluppâ comme discipriña ch'a dava a mente ciù che tutto a-a politica inte soçietæ apòlide. Da-i anni '60 l'é comensou un neuvo sviluppo, ch'o l'é ancon in corso: i antropòloghi an comensou sempre de ciù à studiâ di contesti soçiali ciù «complesci», inti quæ a presensa de stati, burocraçie e mercoei a s'é introduta inte relaçioin etnografiche e inte l'analixi de fenòmeni locali.